CELEX: 32020D1688
Language: fi
Date: 2020-09-25 00:00:00
Title: Euroopan keskuspankin päätös (EU) 2020/1688, annettu 25 päivänä syyskuuta 2020, katettujen joukkovelkakirjalainojen kolmannen osto-ohjelman toteutuksesta annetun päätöksen (EU) 2020/187 muuttamisesta (EKP/2020/48)

13.11.2020   
               
               
                  FI
               
               
                  Euroopan unionin virallinen lehti
               
               
                  L 379/58
               
            
         EUROOPAN KESKUSPANKIN PÄÄTÖS (EU) 2020/1688,
         annettu 25 päivänä syyskuuta 2020,
         katettujen joukkovelkakirjalainojen kolmannen osto-ohjelman toteutuksesta annetun päätöksen (EU) 2020/187 muuttamisesta (EKP/2020/48)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan toisen alakohdan luettuna yhdessä 3.1 artiklan ensimmäisen luetelmakohdan ja 18.1 artiklan kanssa,
         sekä katsoo seuraavaa:
         
                     (1)
                  
                  
                     Katettujen joukkovelkakirjalainojen kolmas osto-ohjelma (CBPP3-ohjelma) käynnistettiin Euroopan keskuspankin päätöksellä EKP/2014/40 (1), joka on sittemmin laadittu uudelleen Euroopan keskuspankin päätöksellä (EU) 2020/187 (EKP/2020/8) (2). CBPP3-ohjelma muodostaa yhdessä omaisuusvakuudellisten arvopapereiden osto-ohjelman, jälkimarkkinoilla toteutettavan julkisen sektorin omaisuuserien osto-ohjelman ja yrityssektorin velkapapereiden osto-ohjelman kanssa Euroopan keskuspankin (EKP) laajennetun omaisuuserien osto-ohjelman (APP-ohjelma). APP-ohjelman tarkoituksena on parantaa rahapolitiikan välittymistä, edistää luotonantoa euroalueen taloudelle, helpottaa kotitalouksien ja yritysten lainanoton ehtoja sekä osaltaan myötävaikuttaa inflaatiovauhdin palautumiseen tasolle, joka on hintavakauden säilyttämiseen tähtäävän EKP:n ensisijaisen tavoitteen mukaisesti keskipitkällä aikavälillä lähellä kahta prosenttia mutta hieman alle sen.
                  
               
                     (2)
                  
                  
                     EKP:n neuvosto päätti 5 päivänä maaliskuuta 2020 periaatteessa automaattisesta rajoituksesta, joka koskee hyväksyttävien vastapuolien osallistumista eurojärjestelmän rahapoliittisiin operaatioihin tietyissä ennakolta määritellyissä olosuhteissa. Tämän johdosta EKP:n neuvosto päätti lisäksi, että vastaavaa automaattista poissuljentaa tulisi soveltaa myös kyseisen vastapuolen liikkeeseen laskemien katettujen joukkovelkakirjalainojen ostoihin CBPP3-ohjelmassa siltä osin ja niin kauan kuin automaattista rajoitusta tai tilapäistä tai jatkuvaa poissuljentaa sovelletaan Euroopan keskuspankin suuntaviivojen (EU) 2015/510 (EKP/2014/60) (3) nojalla. EKP:n neuvosto päätti edelleen, että näistä päätöksistä johtuvia muutoksia olisi sovellettava siitä päivästä lukien, josta suuntaviivojen (EU) 2015/510 vuosittaista muutosta sovelletaan.
                  
               
                     (3)
                  
                  
                     Päätös (EU) 2020/187 (EKP/2020/8) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Muutetaan päätös (EU) 2020/187 (EKP/2020/8) seuraavasti:
            korvataan 3 artiklan 3 kohdan d alakohta seuraavasti:
            
                        ”d)
                     
                     
                        Katetut joukkovelkakirjalainat, joiden liikkeeseenlaskija on luottolaitos, joka on tilapäisesti tai pysyvästi suljettu pois eurojärjestelmän rahapoliittisista operaatioista tai jonka osallistumista niihin on rajoitettu suuntaviivojen (EU) 2015/510 (EKP/2015/510) nojalla, jätetään automaattisesti CBPP3-ohjelman ostojen ulkopuolelle kyseisen rajoituksen tai tilapäisen tai pysyvän poissuljennan ajaksi. Tämän d alakohdan ensimmäisestä virkkeestä poiketen EKP:n neuvostolla säilyy toimivalta tapauskohtaisen harkinnan jälkeen arvioida uudelleen sellaisten katettujen joukkovelkakirjalainojen ulkopuolelle jättämistä, joiden liikkeeseenlaskija on luottolaitos, joka on tilapäisesti tai pysyvästi suljettu pois eurojärjestelmän rahapoliittisista operaatioista tai jonka osallistumista niihin on rajoitettu suuntaviivojen (EU) 2015/510 (EKP/2014/60) nojalla, sekä kumota ulkopuolelle jättäminen katsoessaan sen asianmukaiseksi.”
                     
                  
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2021.
         
         
            Tehty Frankfurt am Mainissa 25 päivänä syyskuuta 2020.
            
               
                  EKP:n neuvoston puolesta
               
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin päätös EKP/2014/40, annettu 15 päivänä lokakuuta 2014, katettujen joukkovelkakirjalainojen kolmannen osto-ohjelman toteutuksesta (EUVL L 335, 22.11.2014, s. 22).
         
            (2)  Euroopan keskuspankin päätös (EU) 2020/187, annettu 3 päivänä helmikuuta 2020, katettujen joukkovelkakirjalainojen kolmannen osto-ohjelman toteutuksesta (EKP/2020/8) (EUVL L 39, 12.2.2020, s. 6).
         
            (3)  Euroopan keskuspankin suuntaviivat (EU) 2015/510, annettu 19 päivänä joulukuuta 2014, eurojärjestelmän rahapolitiikan kehyksen täytäntöönpanosta (yleisasiakirjasuuntaviivat) (EKP/2014/60) (EUVL L 91, 2.4.2015, s. 3).